open-index/open-wikipedia-markdown huggingface dataset:
Mahmud Tarzi

**Mahmud Tarzi** (23. august 1865 — 22. novembar 1933) bio je afganistanski političar i intelektualac. Poznat je kao otac žurnalizma i poezije. Kao najznačajniji moderni mislilac postao je ključna figura historije Afganistana kao vođa modernizacije.

## Život 
Mahmud Tarzi je rođen u Ghazni, Afganistan 1866. godine. Otac mu je bio Sardar Ghulam Muhammad Tarzi, vođa kraljevske kuće Mohamedzai i slavni pjesnik. Godine 1881. njega i njegovu porodicu su prognali u Tursku, gdje je naučio jezike poput Urdu, turskog, francuskog, arapskog, Dari i Pashto jezika.

Nakon što je sin preuzeo prijestol, pozvao je Tarzijevu porodicu nazad u Afganistan, što je donijelo snažan preokret Afganistanu jer je Mahmud Beg Tarzi najznačajniji pokretač modernizacije u prve dvije decenije 20. vijeka. Za njegova života, Mahmud Beg Tarzijeva kćerka postaje kraljica Afganistana i nakon toga uloga Mahmud Beg Tarzia jača i prerasta u progresivnog vođu.

Mnogi od njegovih projekata nikada nisu ugledali svjetlost dana, jer je kraljevina Amanullah Khana naglo prekinuta 1929. Tarzi i njegova porodica su prognani u Tursku. Umro je 22. novembra 1933. sa 68 godina u Istanbulu.

## Reference 
## Vanjski linkovi 
Kategorija:Afganistanski pisci
Kategorija:Perzijska književnost
Kategorija:Biografije, Ghazna
Kategorija:Rođeni 1865.
Kategorija:Umrli 1933.
Narodna odbrana Zapadne Bosne

**Narodna odbrana Zapadne Bosne** *(NOZB)* je bila bošnjačka paravojna formacija Autonomne pokrajine Zapadna Bosna koja je učestovala u sukobima na području Republike Bosne i Hercegovine tokom rata u Bosni i Hercegovini na strani Vojske Republike Srpske i Srpske vojske Krajine.

NOZB je nastala stvaranjem Autonomne pokrajine zapadne Bosne (APZB) koja je kasnije proglasila nezavisnost od Republike Bosne i Hercegovine kao Republika Zapadna Bosna. Poslije oslobođenja ovog dijela BiH i vojnog poraza NOZB je rasformiran.

## Osnivanje
Prema autoru Avdi Husejnoviću moguće je da su pripreme za osnivanje NOZB obavljene 1992. Autonomna pokrajina Zapadna Bosna proglašena je 27. septembra 1993. U Kninu su (tadašnja nepriznata Republika srpska krajina) augusta 1994. osnovane 3 brigade NOZB. Glavni komandant je bio Asim Delić, koji je u Teritorijanoj odbrani bio rezervni oficir, njegov zamjenik je bio Hamdija Mašić. Načelnik štaba je bio Hasib Hodžić. Pored toga Rasim Bašić je obavljao dužnost načelnika bezbjednosti.
*5. brigada NOZB, kojom je komandovao Muharem Čerimović
*6. brigade NOZB, kojom je komandovao Sead Takalić

### Specijalne jedinice
Pored toga NOZB je raspolagala s nekoliko jedinica za specijalne namjene: Time su zvanično dobili status branitelja.

## Također pogledajte 
*Agrokomerc
*Afera Agrokomerc
*Velika Kladuša

## Reference
## Vanjski linkovi 
* www.bim.ba, Balkan Investigative Reporting Network

Kategorija:Rat u Bosni i Hercegovini
Kategorija:Bosanskohercegovačke paravojne formacije
Kategorija:Autonomna pokrajina Zapadna Bosna
Bitka kod Lipara

mini|desno|300px|Ostrvo Lipari
**Bitka kod Lipara** (Lipari, 260. p. n. e. ) bila je prva pomorska bitka između Kartage i Rimske Republike. Bitka je dio Prvog punskog rata. Kartaginjani su pobjedili više zahvaljujući zasjedi, nego stvarnoj bici.

Poslije pobjede u bici kod Agrigenta Rimljani su osvojili veliki dio Sicilije. Počinju graditi flotu da bi kontrolirali zapadni Mediteran. Dotad je Kartaga bila pomorska sila bez premca u zapadnom Mediteranu. Rimska Republika gradi 150 brodova za rekordna dva mjeseca. Patricije i konzul Gnej Kornelije Scipion Asiatik komanduje sa 17 brodova, koji otplovljavaju do Mesine, da bi pripremili dolazak flote i prelaz u Siciliju.

## Zasjeda 
Kad je Scipion došao do tjesnaca, dobija informaciju da garnizon na Liparskim ostrvima ima namjeru da pređe na stranu Rima. Scipion nije mogao odoliti takvom iskušenju da zauzme važan grad bez borbe. Scipion otplovljava prema Liparima. Dok su rimski novi brodovi ulazili u liparsku luku u zasjedi ih je čekao dio kartaginjanske flote pod komandom Hanibala Giskoa i Boda. Bod je sa 20 brodova blokirao Rimljane unutar luke. Scipion i rimska posada nisu pružili neki otpor. Neiskusna posada se uspaničila i pobjegala, a konzul Scipion Asiatik je uhvaćen.

Brzo poslije Scipion se sveti za poniženje i pobjeđuje u bici kod Mila.

## Također pogledajte 
* Prvi punski rat
* Rimska Republika

## Reference 
## Vanjski linkovi 
Kategorija:Bitke
Kategorija:Pomorske bitke antičkog doba
Kategorija:260. p. n. e.
Kategorija:Bitke Prvog punskog rata
Afroamerikanci

**Afroamerikanci** ili Afrički Amerikanci (izvorno Afro-Americans ili African Americans) ime je kojim se danas u Sjedinjenim Američkim Državama službeno i etnički označavaju Amerikanci afričkog porijekla, odnosno potomci crnih robova dovedenih u Sjevernu Ameriku između 17. i 19. stoljeća.

Izraz, koji je prvi koristio crni nacionalistički vođa Malcolm X, nastoji zamijeniti izraz "crnci", koji se u dijelu tadašnje crnačke zajednice smatrao jednako uvredljivim kao "negro" i "obojeni". Izraz je, umjesto po rasi, američke crnce trebao identificirati prema regiji odakle potječu njihovi preci i tako ih u izjednačiti s etničkim grupama unutar američke nacije kao što su Italoamerikanci ili Portorikanci.

Prema podacima američkog Ureda za popis stanovništva, u SAD-u živi 37,1 milion Afroamerikanaca, koji čine 12,9% stanovništva. Od toga njih 58,4%, prema rezultatima popisa iz 2000, živi na američkom Jugu. No, 88% svih Afroamerikanaca također žive u velikim gradovima, tako da u nekima od njih, kao što su Gary, Detroit, Atlanta, Memphis i Washington, čine većinu.

Izraz "Afroamerikanci" 1990-ih, u doba "političke korektnosti", odomaćio se u američkoj javnosti i ušao u službenu upotrebu. No, istovremeno je izazivao dosta kontroverze s obzirom na to da njegova upotreba može izazvati niz nesporazuma i nedoumica.

Tako se izraz koristi isključivo za osobe crne boje kože, te se ne primjenjuje na Amerikance bijele kože koji su ili emigrirali iz Afrike ili im odatle potječu preci (Berberi, Afrikaneri).

Istovremeno se taj izraz koristi za svaku osobu crne boje kože koja živi na teritoriji SAD-a, bez obzira na to pripada li ona nekoj specifičnoj etničkoj grupi kao što su Jamajčani ili Haićani.

Dalje, izraz "Afroamerikanci" ponekad se koristi i za cjelokupno crno stanovništvo oba američka kontinenta.

Izraz "Afroamerikanac" posredstvom holivudskih filmova i drugih proizvoda američke popularne kulture proširio se na ostatak svijeta, gdje je postao sinonim izrazu "crnac", te se ponekad koristi i za osobe koje nemaju nikakve direktne veze s Afrikom ili Amerikom.

## Reference 
## Vanjski linkovi 
Kategorija:Sjedinjene Američke Države
Cleveland Cavaliers

**Cleveland Cavaliers** (popularno ***Cavsi***) jesu košarkaški klub iz Clevelanda. Takmiče se u NBA ligi.

## Historija 
Cavaliersi su počeli igrati u NBA 1970. pod vlasnikom Nickom Miletijem. Prve godine igrali su u Cleveland Areni i završili su sezonu s omjerom 15-67. Sljedeće sezone doveli su bolje igrače, kao što su Bingo Smith, Jim Chones, Jim Cleamons i Dick Snyder. S njima su uspjeli završiti sezonu s omjerom 23-59, te onda 32-50 u sezoni 1972/73.

### Novija historija 
[lijevo|mini|175px|Trostruki učesnik [NBA All-Star utakmica|NBA All-Star utakmice i osvajač zlatne olimpijske medalje 2012, Kevin Love (lijevo), čiji je dolazak u Cavalierse podstakao američke sportske komentatore da njega, Kyrieja Irvinga (sredina) i LeBrona Jamesa (desno) nazovu "Velikim trojcem" Cavsa]]
Predvođeni "Velikim trojcem" LeBron James–Kyrie Irving–Kevin Love, u sezonama 2014/15. i 2015/16. Cavaliersi su igrali dva uzastopna finala lige protiv Golden State Warriorsa. U prvom su poraženi 2–4, a u drugom su također bili na rubu poraza: nakon četiri utakmice Warriorsi, koji su u ovoj sezoni oborili 20 godina star rekord Chicago Bullsa od 72 pobjede u sezoni ostvarivši omjer 73–9, vodili su 3–1. Međutim, James i Irving podigli su nivo igre i u naredne tri utakmice odveli Cavalierse do tri pobjede i prve titule NBA prvaka u historiji kluba, postavši prva ekipa koja je u NBA finalima preokrenula zaostatak od 1–3. To je ujedno i prva titula nekog sportskog kluba iz Clevelanda u tri najveće američke sportske lige nakon 1964. godine.

Cavaliersi su i sljedeće sezone bili najbolja ekipa Istoka i treći put zaredom igrali finale protiv Warriorsa. Ekipa iz Kalifornije ovog je puta puta bila uvjerljiva i nadigrala Cavalierse 4–1, vrativši tako titulu izgubljenu prošle godine.

## Dvorane 
*Cleveland Arena (1970–1974) 
*Coliseum at Richfield (1974–1994)
***Quicken Loans Arena** (nekada Gund Arena) (1994–trenutno)

## Bitni pojedinci 
### U Kući slavnih 
*Wayne Embry (za doprinos) (bivši predsjednik kluba i prvi Afroamerikanac koji je obavljao tu ulogu)
*Nate Thurmond
*Lenny Wilkens (i kao igrač i kao trener)

### Penzionisani brojevi 
* 7 – Bingo Smith, K, 1970–79.
* 22 – Larry Nance, K, 1988–94.
* 25 – Mark Price, B, 1986–95.
* 34 – Austin Carr, B, 1971–80.
* 42 – Nate Thurmond, C, 1975–77.
* 43 – Brad Daugherty, C, 1986–94.

### Ostali značajni pojedinci 
*Derek Anderson
*Ron Harper
*Tyrone Hill
*Shawn Kemp 
*Steve Kerr 
*Smush Parker
*Elmore Smith
*Bob Sura
*LeBron James
*Kyrie Irving

## Reference 
## Vanjski linkovi 
*Zvanični sajt
*Cleveland Cavaliers  na Basketball Referenceu
*Cleveland Cavaliers na InsideHoops.com

Kategorija:NBA klubovi
Kategorija:Košarkaški klubovi osnovani 1970.
Kategorija:Cleveland Cavaliers
Hanibal Gisko

**Hanibal Gisko** , ; (oko 300. p. n. e. - 260. p. n. e.) je bio kartaginjanski vojni komadant tokom Prvog punskog rata. Pokazao se kao neuspješan, pa je zbog toga pogubljen. Ne smije ga se pomješati sa Hanibalom Barkom, kartaginjanskim vođom u vrijeme Prvog punskog rata.

## Prvo pojavljivanje u pisanim izvorima 
Hanibal Gisko se prvi put pojavljuje u historijskim izvorima 261. p. n. e. kada komanduje garnizonom u Agrigentu pod opsadom Rimljana. Mjesecima je odolijevao rimskoj opsadi, dok nije došla pomoć. Grad ipak pada u rimske ruke u bici kod Agrigenta. Hanibal Gisko uspjeva da pobjegne, a za poraz nije bio kriv, tako da zadržava liderstvo.

## Pobjeda u bici kod Lipara 
Sljedeće godine 260. p. n. e. on je admiral flote u Mesinskom tjesnacu. Hanibal Gisko komanduje prvom pomorskom bitkom protiv Rima i pobjeđuje u bici kod Lipara, te zarobljava konzula Gnej Kornelija Scipiona Asiatika. Međutim ta pobjeda nije imala strateški značaj, jer rimski brodovi i dalje plove okolnim vodama.

## Pogubljenje 
Da bi nadoknadili nedostatak iskustva i da bi koristili standardne kopnene taktike na moru, Rimljani opremaju svoje brodove sa specijalnom spravom za ukrcavanje (korvus). Korvus prvi put koriste u bici kod Mila 260. p. n. e. Odmah, na početku sukoba, uz pomoć korvusa Rimljani zauzimaju 30 kartaginjanskih brodova i glavni brod. Hanibal Gisko je bio prisiljen da pobjegne u malom brodu. Rimljani neiskusni u pomorskom ratovanju pobjeđuju iskusnu pomorsku silu Kartagu po prvi put u pomorskoj bici.

Hanibal Gisko je zbog tog ponižavajućeg poraza pogubljen.

## Također pogledajte 
* Prvi punski rat
* Rimska Republika

## Reference 
### Bibliografija 
* . ; https://archive.org/details/geschichtederkar0000huss

## Vanjski linkovi 
* Livius.org: Hannibal 

Kategorija:Bitke
Kategorija:Punski ratovi
Kategorija:Ratnici
Haris Burina

**Haris Burina** (2. februar 1963 – 5. juni 2024) bio je bosanskohercegovački filmski i pozorišni glumac.

## Biografija 
Rođen je 2. februara 1963. u Zenici. Akademiju scenskih umjetnosti u Sarajevu, Odsjek za glumu je upisao 1982, kao dio druge generacije. Već u toku studija ostvaruje neke od zapaženih uloga u teatru i na filmu: *Audicija*, *Tetovirano pozorište*, *Otac na službenom putu*, *Kuduz*. Nekoliko godina živio je u Francuskoj, te osnovao pozorište "La Fenêtre" ("Prozor"), u kojem je nastala i njegova predstava *Ptice Sarajeva*. Nakon povratka u Bosnu i Hercegovinu nastavlja rad u pozorištu, filmu i na televiziji. Zapažene su njegove uloge u filmovima *Go West* u režiji Ahmeda Imamovića i *Nafaka* režisera Jasmina Durakovića. Godine 2010. oženio je glumicu Uranelu Agić od koje se rastavio 2020.

Umro je 5. juna 2024. u 61. godini u Zenici, nakon teže bolesti.

## Nagrade 
* 2016. i 2017. najbolje glumačko ostvarenje na Festivalu komedije “Mostarska liska”

## Filmografija 
**Lud, zbunjen, normalan* (2007–2021)
**Ostavljeni* (2010)
**Tata i zetovi* (2006) 
**Nebo iznad krajolika* (2006) 
**Nafaka* (2006) 
**Viza za budućnost* (2005)
**Dobro uštimani mrtvaci* (2005) 
**Prva plata* (2005) 
**Go West* (2005) 
**Crna hronika* (2004) 
**Bulevar revolucije* (1992)
**Belle Epoque ili Posljednji valcer u Sarajevu* (1991) 
**Operacija Cartier* (1991) 
**Sa 204-272* (1991)
**Kuduz* (1989) 
**Poltron* (1989) 
**Klopka* (1988) 
**Otac na službenom putu* (1985) 
**Veliki talenat*

## Reference 
## Vanjski linkovi 
*

Kategorija:Rođeni 1963.
Kategorija:Umrli 2024.
Kategorija:Biografije, Zenica
Kategorija:Bosanskohercegovački glumci
Srđan Vuletić

**Srđan Vuletić**, rođen 1971. godine u Bijeljini, je bosanskohercegovački režiser i scenarist.

## Biografija 
Studij režije završio na Akademiji scenskih umjetnosti u Sarajevu, gdje i danas radi kao docent na predmetu Scenario. Na Otvorenoj sceni OBALA režirao je nekoliko predstava, ali najveći značaj ostvario je svojim filmovima: "Pravoslavna crkva" (dokumentarni film), "Palio sam noge" (dokumentarni film), "Troskok" (kratki igrani film), "Ljeto u zlatnoj dolini" (igrani film), "Teško je biti fin" (igrani film), i dr. Također, autor je scenarija za film "10 minuta", reditelja Ahmeda Imamovića.

## Nagrade 
Za svoj dugometražni filmski prvijenac *Ljeto u zlatnoj dolini* osvaja nagradu "Tigar" na Međunarodnom filmskom festivalu u Rotterdamu. Nagrada se dodjeljuje rediteljskim talentima za prvijenac ili drugi igrani film u karijeri. Također na istom festivalu osvaja nagradu mladog žirija Movie Zone.

## Reference 
## Vanjski linkovi 
* 

Kategorija:Bosanskohercegovački režiseri
Kategorija:Bosanskohercegovački scenaristi
Kategorija:Biografije, Bijeljina
Kategorija:Rođeni 1971.
Kategorija:Dobitnici Nagrade "Ivica Matić"
Kategorija:Živi ljudi
Atlanta Hawks

**Atlanta Hawks** (fonetski Atlanta Houks) je košarkaški klub iz Atlante, SAD. Igraju u NBA ligi.
## Domaće dvorane 
:Wharton Field House 1946-1951
:Milwaukee Arena 1951-1955 
:Kiel Auditorium 1955-1968 (ponekad korištena St. Louis Arena)
:Alexander Memorial Coliseum 1968-1972 i 1997-1999
:Omni Coliseum 1972-1997
:Georgia Dome 1997-1999
:**Philips Arena** 1999-i dalje
## Historija kluba 
## Bitni pojedinci 
### U Kući slavnih košarke
*Walt Bellamy
*Cliff Hagan (St. Louis)
*Connie Hawkins
*Moses Malone
*Pete Maravich
*Ed Macauley (St. Louis-igrač  i trener) 
*Bob Pettit (St. Louis)
*Lenny Wilkens (St. Louis-igrač; Atlanta-trener)
### Penzionisani brojevi 
* 9 Bob Pettit, krilo, 1954-65 (1954-55 Milwaukee, 1955-65 St. Louis)
* 17 Ted Turner, vlasnik kluba, 1977-2004 ( započeo TV carstvo sa ''Atlanta's Channel 17'')
* 21 Dominique Wilkins, krilo, 1983-94
* 23 Lou Hudson, krilo, 1966-77 (1966-68 St. Louis, 1968-77 Atlanta)
* 40 Jason Collier krilo-centar, 2003-05
### Ostali značajni pojedinci 
*Shareef Abdur-Rahim
*Mookie Blaylock
*Mike Fratello (trener)
*Al Harrington
*Christian Laettner
*Danny Manning
*Tom McMillan
*Dikembe Mutombo
*Theo Ratliff
*Glenn "Doc" Rivers
*Glenn Robinson
*Rasheed Wallace
*Anthony "Spud" Webb

## Reference 
## Vanjski linkovi 
*Službena stranisa Atlanta Hawksa 
*E-Cyclopedia 
*https://www.nba.com/news/atlanta-hawks-2025-26-pronunciation-guide

Kategorija:Košarkaški klubovi osnovani 1946.
Kategorija:NBA klubovi
*
Kategorija:Sport u Atlanti
Safet Plakalo

**Safet Plakalo**  je bio bosanskohercegovački dramski pisac, teatarski kritičar, dramaturg i jedan od nekoliko južnoslavenskih pisaca poezije dramske orijentacije.

Bio je istaknuti predstavnik bosanske dramske književnosti, poznat po poetskim i modernističkim teatarskim djelima, kao i po značajnoj ulozi u održavanju kulturnog života tokom opsade Sarajeva.

Zajedno s Gradimirom Gojerom, Đorđem Mačkićem i Dubravkom Bibanovićem, 1992. godine osnovao je Sarajevski ratni teatar (SARTR) kao oblik umjetničkog otpora tokom opsade Sarajeva 1992-1995. Sa Bibanovićem je napisao prvu ratnu predstavu u Bosni i Hercegovini, "Sklonište" koja je tokom rata odigrana 97 puta. Pored dramskog stvaralaštva, bio je i pozorišni kritičar, pjesnik i novinar, aktivno posvećen razvoju i promociji pozorišne kulture Bosne i Hercegovine.

## Biografija 
Rođen  je 4. marta 1950 u selu Plakali, općina Pljevlja (SR Crna Gora). Napisavši svoju prvu dramu, "Vrh", u 26 godini postao je najmlađi dramski pisac čije je djelo postavljeno na profesionalnu pozorišnu scenu u Bosni i Hercegovini. Bio je dugogodišnji novinar sarajevskog Radija 202, Večernjih novina i Oslobođenja. Doprinos bosanskohercegovačkom kulturnom prostoru dao je kao osnivač je i dugogodišnji direktor sarajevskog pozorišta SARTR.

## Objavljena djela 
### Poezija 
*"Sabrane pjesme", 2004.

### Proza 
*"Plod smrti", 2004.

### Drame 
*"Vrh", 1976.
*"Iza šutnje", 1977.
*"Nit (In vino veritas)", 1982.
*"Phoenix je sagorio uzalud", 1984.
*"Balada o ex šampionu", 1985.
*"Lutkino bespuće", 1990.
*"Sklonište", 1992.
*"Memoari Mine Hauzen", 1995.
*"Hazreti Fatima", 1998.
*"U traganju za bojom kestena", 2002.

### Radio-drame 
*"Koncert za klavir i svjetlost", 1977.
*"Preparirano proljeće", 1979.
*"Balada o Modrinji", 1980.

### Libreta za muzički teatar 
*"Omer za naćvama", 1999.
*"Kraljice", 2003.

## Reference 
## Vanjski linkovi 
* http://www.slobodnaevropa.org/content/in-memoriam-safet-plakalo-perom-i-srcem-za-pozoriste/26912170.html
* https://web.archive.org/web/20160309022559/http://www.sartr.ba/preminuo-safet-plakalo-jedan-od-osnivaca-sarajevskog-ratnog-teatra/safet-plakalo/ (fotografija)

Kategorija:Bosanskohercegovački pisci
Kategorija:Biografije, Pljevlja
Kategorija:Rođeni 1950.
Kategorija:Umrli 2015.
Sarajevski ratni teatar

mini|desno|300px|**SARTR**
[thumb|*[Nineteen Eighty-Four* in Sarajevo War Theatre, 2013]]
**Sarajevski ratni teatar** (**SARTR**) osnovan je 17. maja 1992, tokom opsade Sarajeva, a pokrenut je na inicijativu Dubravka Bibanovića, Gradimira Gojera, Đorđa Mačkića i Safeta Plakala.

Glumci i ostali pozorišni ljudi, vezani za ostala sarajevska pozorišta, u toku rata vezali su se za SARTR, te odigrali preko 200 predstava u četiri godine opsade. Svoj uspješan rad nastavlja i u periodu nakon rata, kada nastaju predstave poput "Dijalog u paklu", režija Aleš Kurt, "Ay Carmela", režija Robert Raponja.

Safet Plakalo je dugogodišnji direktor ovog sarajevskog pozorišta.

## Nagrade 
* Šestoaprilska nagrada Grada Sarajeva za 2003. godinu.
* Pobjednik Festivala "Ex Ponto" 2003. godine u Ljubljani, za predstavu *Čežnja i smrt* Sylviae Plath dobivši nagradu *"Ključ tmače"*. Proglašena je najboljom predstavom ukupne bosanskohercegovačke teatarske produkcije.
* Godine 2004. predstava *Phoenix je sagorio uzalud* proglašena je najboljom na XXI susretima pozorišta BiH u Brčkom.
* Godine 2006. predstava *Nevjesta od kiše* nagrađena je specijalnom nagradom 25. pozorišnih/kazališnih igara u Jajcu kao i *"Ključem tmače"* za najbolju predstavu u bosanskohercegovačkoj produkciji u 2006. godini.
* Predstava *Zagrljenici* na kraju sezone 2006 / 2007 proglašena je najboljom na VI festivalu bih drame u Zenici i na 26. pozorišnim/kazališnim igrama u Jajcu.
* U 2008, predstavi *Bog, Rat i ostalo* pripala je Plaketa Dnevnog avaza za najbolje teatarsko ostvarenje na VI internacionalnom festivalu komedije, Mostar. 
* Na XXVII susretima pozorišta BiH u Brčkom 2010. predstava *Osipate se polako, vaša visosti* dvostruko je nagrađena i od Stručnog i od Žirija publike.

## Reference 
Kategorija:Umjetnost u Sarajevu
Kategorija:Pozorišta u Bosni i Hercegovini
Kategorija:Dobitnici Šestoaprilske nagrade
Viktor Tausk

**Viktor Tausk** (rođen 1879/1880., Zsolna/Žilina, Austro-Ugarska - umro 3. jula 1919.) jedan je od pionira psihoanalize i neurologije. Bio je učenik Sigmunda Freuda. Mladost je proveo u Sarajevu, Bosna i Hercegovina, gdje je njegov otac, Herman Tausk, radio kao austrougarski službenik. U tom periodu Viktor Tausk radi i u Mostaru, Kladnju, Beogradu, te objavljuje i kratke priče i jednu dramu. Mnogobrojna familija Tausk nastavlja da živi u Sarajevu i drugim gradovima bivše Jugoslavije, a Viktor odlazi u Beč. Njegov brat Mirko Tausk jedan je od pokretača Radničkog štrajka u Sarajevu.

Godine 1919. odvaja se od Freuda, te objavljuje rad pod imenom "Uticajna mašina". Freud odbacuje njegove teorije, te Viktor Tausk, i pored svih napora, ne uspijeva izaći iz sjene svoga "oca". Odlazi na tretman kod Helene Deutsch, ali ubrzo upada u "ljubavni trougao" u kojem su, pored njega - Sigmund Freud i Lou Andreas-Salome. U jutro 3. jula 1919. izvršava samoubistvo.

## Djela 
Victor Tausk. Sexuality, War and Schizophrenia: Collected Psychoanalytic Papers (Philanthropy and Society) (1990) 

## Knjige o Viktoru Tausku 
*Paul Roazen. Brother Animal: The Story of Freud and Tausk  
*Kurt R. Eissler. Victor Tausk's Suicide (1983)  
*Kurt R. Eissler. Talent and genius: The fictitious case of Tausk contra Freud (1971)

## Također pogledajte 
* Sigmund Freud
* Psihoanaliza
* Shizofrenija

Kategorija:Biografije, Žilina
Kategorija:Rođeni 1880.
Kategorija:Umrli 1919.
Miodrag Žalica

**Miodrag Žalica** (Sarajevo, 16. decembar 1926 – Sarajevo, 17. decembar 1992) bio je jugoslavenski i bosanskohercegovački dramski pisac i pjesnik. Jedan od najznačajnijih modernističkih pjesnika i vodeći bosanskohercegovački dramski pisac druge polovine dvadesetog vijeka. Josip Lešić je u knjizi "Drama i njene sjenke" o Miodragu Žalici rekao: *"Za njega je čovjek usitinu građa od koje se prave snovi."*

Školovao se u Sarajevu i Zagrebu. Na Radio Sarajevu adaptirao i režirao veliki broj radio novela i drama. Jedan od pionira Televizije Sarajevo, glavni urednik u igranog programa i urednik dokumentarnom programu TVSA. Drame su mu igrane na mnogim scenama u Jugoslaviji i Poljskoj. Uvršten je u mnoge antologije, poetske i prozne.
## Djela 
**Ne crtaj đavola na zidu, pripovijetke* (1962)
**Tržnica sna* (zbirke poezije, 1972) (1955.) i "Skakavac u fraku" 1961,  1972 
**Evropska trava* (prva samostalna drama, 1963)
**Tri drame (Pas koji pjeva; Jeskim; Najljepši dan: jedna noć)* (zbirka drama, Sarajevo, 1971)
**Zagrljenici* (Sarajevo, 1971)
**U beskraj, Hotel s pogledom na čudovište* (1973)
**Drugi trio (Zagrljenici; Tako dozvaše tajnu; Hotel s pogledom na čudovište ili vilovnjaci)* (zbirka drama, Sarajevo, 1975)
**Rimski dan (Propercije)* (Sarajevo, 1976)
**Jesenja padobranska vježba* (1978)
**Drugi mačići koji se u vodu bacaju* (1980)
**Treći trio (Velike dvokolice; Lambethwalk; Rimski dan)* (zbirka drama, Sarajevo, 1980)
**Rimski dan, Savremena književnost naroda i narodnosti BiH* (Sarajevo, 1984/85) 
**Mamurni golubovi* (Sarajevo, 1986)
**Neprijatno interesovanje* (Sarajevo, 1987)
**Mirišu li jorgovani u Njujorku* (Sarajevo, 1988)
**Geteov hrast u Buhenvaldu*(Sarajevo, 1988) 
**Posljednji iz kaste strasti* (Sarajevo, 1990)
**Poezija Miodraga Žalice* (Sarajevo, 2024)

## Nagrade
* **1962** – Godišnja nagrada Društva pisaca Bosne i Hercegovine za najbolju knjigu;
* **1972** – Šestoaprilska nagrada Grada Sarajeva;
*27-julska nagrada BiH
*Nagrada Udruženja književnika Bosne i Hercegovine (dva puta)
*Nagrada iz fonda Vase Kosića Udruženja dramskih umjetnika Bosne i Hercegovine (dva puta)
*Nagrada časopisa Pozorište

## Reference 
Kategorija:Bosanskohercegovački pisci
Kategorija:Dobitnici Nagrade Društva pisaca Bosne i Hercegovine
Kategorija:Jugoslavenski pisci
Kategorija:Biografije, Sarajevo
Kategorija:Dobitnici Šestoaprilske nagrade
Kategorija:Rođeni 1926.
Kategorija:Bosanskohercegovački pjesnici
Kategorija:Jugoslavenski pjesnici
Kategorija:Bosanskohercegovački scenaristi
Kategorija:Jugoslavenski scenaristi
Kategorija:Umrli 1992.
Burt Reynolds

**Burt Reynolds** (11. februar 1936 – 6. septembar 2018) bio je američki filmski i TV-glumac.

Iako je od djetinjstva sanjao o profesionalnoj sportskoj karijeri, pozvreda koljena i automobilska nesreća natjerale su ga da se okrene nečem drugom na koledžu, kojeg uskoro napušta i odlazi u New York u potragu za pozorišnim angažmanima. Kako su mu bile dostupne samo male televizijske uloge, 2 godine uzdržavao se radeći kao perač posuđa, izbacivač i kaskader.

Sreća mu se osmjehnula nakon predstave "Mister Roberts". Stizale su povremene uloge u serijama "Riverboat", "Gunsmoke", "Hawk" i "Dan August". Film "Deliverance" predstavio ga je kao ozbiljnog glumca, a iste godine je postao seks-simbol jer je bio prvi muškarac koji se nag slikao za *Cosmopolitan*. Uslijedili su hitovi: *Hustle*, *Smokey i Bandit* i *Starting Over*.

Od 1963. do 1965. bio je oženjen glumicom Judy Carne, a od 1988. do 1993. s Loni Anderson. Još je bio u vezama sa Sally Field i Dinah Shore.

## Vanjski linkovi 
* 

Kategorija:Rođeni 1936.
Kategorija:Umrli 2018.
Kategorija:Biografije, Lansing
Kategorija:Američki glumci
Mustehab

**Mustehab**  je islamski termin koji označava preporučenu radnju.

## Definicija 
Mustehab je preporučljiva radnja prema islamskom zakonu (fikhu). Ova radnja nije stroga kao vadžib. Počinilac ima nagradu ako je obavi. Ukoliko neko ne uradi ovu radnju, za to neće krivično odgovarati. Primjer za ovo je klanjanje dva rekata poslije akšamskog farza, koje nije obavezno, ali ako se obavi, prema islamskom vjerovanju, slijedi mu obećana nagrada od Allaha.

Suprotno od mustehaba je mekruh.

## Također pogledajte 
* Fikh
* Vadžib
* Mekruh
## Reference 
## Literatura 
* Ali bin Ferid El Hindi - "Skraćena zbirka fikhskih propisa", str. 13
* Reuben Levy - "The Social Structure of Islam", str. 202

Kategorija:Fikh
Sharon Stone

**Sharon Vonne Stone** ( Meadville, SAD, 10. mart 1958.), američka filmska glumica

Svjetski poznata je postala ulogom *Catherine Tramell* u filmu Paula Verhoevena: "Osnovni instinkt" (1992.), ali karijeru je započela puno prije 1980. godine u filmu "Stardust Memories" Woody Allena .

No uspjeh "Sirovih strasti" nije uspjela ponoviti usprkos ulozi *Ginger* u Martin Scorsesevom fimu "Casino", za koji je dobila Zlatni globus i bila nominirana za Oscara.

## Filmografija
*"Totalni opoziv", (Total Recall),
*"Sirove strasti" ,
*"Sliver",
*"Specijalist", (The Specialist),
*"The Mighty",
*"Casino",
*"Sirove strasti 2".

## Vanjski linkovi
*Sharon Stone slike profil i biografija 

Kategorija:Rođeni 1958.
Kategorija:Živi ljudi
Kategorija:Američke glumice
Mubah

**Mubah** () je islamski termin koji označava akciju koja nije niti zabranjena, a niti dozvoljena, nego je religijski neutralna. Jedan je od kvalifikatora islamskog prava (fikha) kojim se kvalifikuje bilo koje učinjeno djelo.

Sa aspekta fikha, za mubah djelo se ne zaslužuje nagrada ako se uradi, niti kazna ako se izostavi.

## Također pogledajte 
* Fikh
* Halal

## Reference 
## Vanjski linkovi 

# Ali bin Ferid el-Hindi - "Skraćena zbirka fikhskih propisa", str. 13

Kategorija:Fikh
Mekruh

**Mekruh**, (, *makrūh*) je jedan od kvalifikatora po kojima islamsko pravo (fikh) kvalifikuje svaki ljudski postupak. U prijevodu mekruh znači pokuđeno. Mekruh je ono što je zabranjeno, ili bolje reći, ono što nije preporučeno raditi, ali prema islamskom zakonu, počinilac takvog djela neće biti kažnjen prema islamskom sudu. 

Ebu-Hanifa, osnivač hanefijskog mezheba dijeli mekruh na: mekruh-i tahrimen i mekruh-i tenzihen.

## Primjeri mekruha 
Najčešći primjeri mekruha su u stvarima koje mogu biti štetne po samog počinioca ili za zajednicu. To je npr. rasipanje vode prilikom uzimanja abdesta, ili gusula, te mokrenje u zmijsku rupu.

## Također pogledajte 
* Haram
* Fikh

## Reference 
* Ali bin Ferid El Hindi - "Skraćena zbirka fikhskih propisa", str. 13
## Vanjski linkovi 
* http://www.rijaset.ba/index.php?option=com_content&view=article&id=5305:halal-i-haram-3-dio&catid=199:bilal-ef-hodfi&Itemid=57
Kategorija:Fikh
Chris Tucker

**Christopher Tucker** (Atlanta, 31. august 1971.), američki filmski glumac i stand-up komičar.

Najpoznatiji je po ulogama u filmu *Gas do daske* iz 1998. i njegovom tri godine kasnije snimljenom nastavku *Gas do daske 2*, u kojima je igrao glavnu ulogu uz Jackieja Chana. U ostale poznate filmove u kojima je glumio mogu se ubrojiti *Miris novca* i *Peti element* iz 1997. godine.

## Filmografija 
* 1994 — *House Party 3*
* 1995 — *Petak*
* 1995 — *Mrtvi predsjednici*
* 1997 — *Jackie Brown*
* 1997 — *Govor novca*
* 1997 — *Peti element* 
* 1998 — *Gas do daske*
* 2001 — *Gas do daske 2*
* 2007 — *Gas do daske 3*
* 2007 — *Gangsta M.D.*

## Vanjski linkovi 
* www.christucker.com
* 

Tucker, Chris
Kategorija:Biografije, Atlanta
Kategorija:Rođeni 1971.
Vrste nečistoća (islam)

Postoji više vrsta **nečistoća**, prema klasifikaciji islamskog prava. Svaku nečistoću je musliman dužan otkloniti kako sa svoje odjeće i tijela, tako i sa prostora na kojem obitava. Također je zabranjeno konzumiranje nečistoća.

### Mrljina 
Tu spada sve što ugine, osim čovjeka, ribe i skakavca, te ostalih insekata kao što su mrav ili pčela. Neki dijelovi mrljine su čisti, kao što je rog, papak, dlaka ili pero, te koža koja se može smatrati čistom nakon štavljenja.

### Krv 
Krv je nečista, bez obzira da li se radi o krvi iz neke posjekotine, ili krvi hajza ili nifasa.

### Gnoj i mokraća 
Osim gnoja i mokraće, u ovu grupu spada i ono što se povrati, te izmet.

### Životinjski izmet 
Ovdje nije u potpunosti donešen konsenzus islamskih naučnika, jer jedni smatraju da izmet i mokraća životinja čije se meso jede nije prljav.

### Pas i svinja 
Pas i svinja spadaju u nečiste životinje prema islamskom stajalištu, te je sve iz čega ove životinje jedu ili piju nečisto i treba se oprati više puta (7 puta), pri čemu je prvi put potrebno oprati pored vode i zemljom (ili sredstvima za pranje u modernom dobu).

### Vedijja 
Ovo je bijela čvrsta tekućina koja ponekad izlazi poslije napornog mokrenja

### Mezija 
Bijela sluzava tekućina koja izlazi iz spolovila prilikom nadražaja kod muškarca i žene. 

### Alkoholna pića 
Kod većine islamskih učenjaka, alkoholna pića spadaju u nečistoću, mada ima i onih koji kažu da je alkohol čist, ali uz zabranu njegovog konzumiranja.

## Također pogledajte 
* Fikh
* Vrste vode (islam)

## Reference 
* Ali bin Ferid el-Hindi - "Skraćena zbirka fikhskih propisa", str. 17

Kategorija:Fikh
Vrste vode (islam)

U skladu sa islamskim vjerskim zakonom, postoji više **vrsta vode** koje se mogu ili ne mogu upotrijebiti za obredno i puno čišćenje prije obavljanja vjerskih dužnosti.

## Čista i čisteća voda 
Čista i čisteća voda je voda koja je sama po sebi čista, a sa njom se moguće i očistiti. Poznata je kao općenita voda.

Tu spada:
# izvorska voda
# kišnica
# tekuća voda
# otopina od snijega
# stajaća voda
# bunarska
# morska slana voda

U ovu vrstu vode spada i ona koja je izmijenjena uslijed dugog stajanja ili zbog miješanja sa nečim što je čisto, a ne može se odvojiti od vode, poput lišća ili zemlje.

## Čista, ali ne i čisteća voda 
Ovo je voda koja je po svojoj prirodi čista za konzumiranje, ali se njome nije moguće očistiti za obavljanje vjerskih dužnosti. Ovdje spada voda za koju se i ne može reći da je voda, kao što je npr. sirće, sokovi, ružina voda, te voda koja je promijenjena nečim što se ne može odvojiti od nje, ali što ne spada u čisteće stvari, kao npr. sapun.

## Nečista voda 
U nečiste vode spadaju sve one tekućine koje se sastoje od bar neke supstance koja je zabranjena šerijatom. Njima se nije moguće obredno očistiti, a zabranjene su i za piće. Također je potrebno ukloniti bilo koje prisustvo ovih tekućina sa odjeće i prostora za obitavanje. Tu spadaju alkoholna pića, krv, mokraća, gnoj, mezija, vedijja, sperme te bilo koja voda u koju je upala nečist.

Što se tiče vode u koju je upala nečist, a ako je promijenila jedno od tri svojstva: boju, okus ili miris, ona nije ni čista ni čisteća. Međutim ako se ni jedno svojstvo ne izmijeni, ona je čista i čisteća, s tim što imam Šafija uvjetuje da njena količina bude veća od pola kubnog metra.

## Sûr 
Ovo je voda koja ostane u posudi nakon pijenja. Čovječiji sûr, kao i sûr nekih životinja, svejedno da li se njihovo meso jede ili ne, čist je i čisteći, osim vode koju je pio pas ili svinja, koja spada u nečistu vodu.

## Također pogledajte 
* Abdest
* Gusul

## Reference 
* Ali ibn Ferid el-Hindi - "Skraćena zbirka fikhskih propisa", str. 16

Kategorija:Fikh
Lou Andreas-Salome

**Lou Andreas-Salomé** (rođena kao *Louise von Salomé*, 2. februar 1861, umrla 5. februar 1937.) ruska intelektualka, autorica nekoliko knjiga, prva žena psihoanalitičar i družbenica nekih od najznačajnijih imena u umjetnosti 19-og i 20-og vijeka.

Rođena u St. Petersburgu kao kćerka jedinica rusko-jevrejskog generala, koji je imao još pet sinova. Lou je već kao mlada djevojka počela tragati za obrazovanjem koje ženama tog vremena i nije bilo lako dostupno. Izučava teologiju, filozofiju, francusku i njemačku književnost, te ubrzo sa svojom majkom seli u Zürich, gdje započinje i univerzitetsko obrazovanje. Već tada pokazuje znakove bolesti.

Kada joj je bilo 21 godina, sa majkom seli u Rim, te upoznaje Paul Réea, pisca i strastvenog kockara, sa kojim ubrzo stupa u vezu. Godine 1882., dio te neobične veze postaje i Friedrich Nietzsche.
Salomé i Rée sele u Berlin, žive zajedno još nekoliko godina, a onda se Lou udaje za Friedricha Carl Andreasa.
Napisala je nekolicinu manje poznatih novela, drama i eseja, te bila feministkinja. Za vrijeme braka održavala je i veze sa njemačkim novinarom Georg Lebedourom, sa Rainer Maria Rilkeom, Sigmundom Freudom, Viktorom Tauskom.
Umrla je 1937. godine u Göttingenu, Njemačka.

## Vanjski linkovi 
* Djela Lou Andreas-Salome 
* http://www.fembio.org/biographie.php/frau/biographie/lou-andreas-salome/

Kategorija:Njemački pisci
Kategorija:Biografije, Petrograd
Kategorija:Rođeni 1861.
Kategorija:Umrli 1937.
Sarah Jessica Parker

**Sarah Jessica Parker** (Nelsonville, Ohio, SAD, 25. mart 1965) je američka glumica koja je najpoznatija po ulozi *Carrie Bradshaw* u igranoj seriji *Seks i grad.*

## Mlade godine 
Sarah Jessica Parker se rodila kao dijete Stephena Parkera, jevrejskog biznismena, i Barbare Parker. Njeni roditelji su se razveli rano u njenom djetinjstvu a njena majka se udala za Paula Forstea, vozača kamiona. Odrasla je tako uz očuha i sedam braće i sestara. Kao mlada djevojka je trenirala balet te se pridružila Broadwayu. Kada se njena porodica preselila u New York počela je razvijati karijeru kao dječja glumica. Pohađala je Dwight Morrow srednju školu, američku školu baleta, školu kreativnih umjetnosti i profesionalnu dječju školu. Dobila je ulogu u pozorišnoj predstavi “Moje pjesme, moji snovi” a kasnije i u “Annie”.

## Karijera 
1982. je dobila ulogu u humorističnoj seriji “Square Pegs” a dvije godine kasnije i u filmu “Footloose”. Robert Downey Jr. je glumac sa kojim je započela vezu koja je trajala sve do 1991., iako je on imao probleme sa drogom. U 1990-ima je njena karijera počela dobijati na značaju – 1991. je nastupila u hvaljenoj romantičnoj komediji “Priča iz L.A.-a”, a kasnije u “Medeni mjesec u Vegasu”. Sa Timom Burtonom je snimila dva filma, “Ed Wood” i “Mars napada”.

Godine 1998. je nastupila kao kolumnistica Carrie Bradshaw u seriji “*Seks i grad*”. Ta serija je postala ogromni uspjeh a njena uloga je ostala njen zaštitni znak. Za to je osvojila 4 Zlatna globusa i Emmy.

2000. je bila voditeljica emisije MTV Movie Awards. Poznata je i po smislu za modu. John Kennedy Jr. je također bio jedan od njenih ljubavnika, kao i pjevač Joshua Kadison. 1997. se udala za glumca Matthewa Brodericka sa kojim je dobila sina, Jamesa Wilkea Brodericka. Članica je organizacije „Hollywood’s Women’s Political Committee“ i predstavnica UNICEF-ove organizacije „Performing Arts“.

## Izabrana filmografija 
* 1984. - Footloose 
* 1986. - Navigatorov let 
* 1991. - Priča iz L. A. 
* 1992. - Medeni mjesec u Vegasu 
* 1994. - Ed Wood 
* 1995. - Miami Rhaspody 
* 1996. - Klub prvih supruga
* 1996. - Mars napada 
* 1998. - Seks i grad (serija) – osvojen Zlatni globus 
* 2005. - Porodični kamen – nominacija za Zlatni globus

## Vanjski linkovi 
* Imdb profil
* Notable Names Database
* Intervju
* Celebritywonder.com

## Reference 
Parker, Sarah Jessica
Tevba

**Tevba** ili **Teoba** (Arapski: توبة [*tawbah*]; Turski: *tövbe*) je islamski kocept pokajanja Bogu zbog počinjenih grijeha i nedjela. To je direktna stvar između osobe i Boga, tako da nema posredovanja. U islamu ne postoji prvobitni grijeh. To je čin napuštanja onoga što je Bog zabranio i vraćanja onome što je naredio. Riječ označava čin pokajanja za svoja nedjela, iskupljenja za ta nedjela i snažne odlučnosti da se ta nedjela napuste (kajanje, odlučnost i pokajanje). Ako neko sagriješi protiv druge osobe, potrebna je naknada.

## Etimologija 
Doslovno značenje arapske riječi tevba je "povratak" i ponavlja se u Kur'anu i hadisu (izrekama islamskog poslanika Muhammeda). U kontekstu islama, to znači okrenuti se ili povući se od prošlih grešnih i zlih djela i čvrsto odlučiti da se od njih suzdržimo u budućnosti. U Kur'anu 66:8, riječ tevba je povezana s riječju نصوح (nasūh) što znači "učiniti čistim ili iskrenim". Dakle, tevba označava iskreno i vjerno pokajanje, oslobođeno pretvaranja i licemjerja.

## Činjenje tevbe 
Prema stanovištu svih islamskih učenjaka, tevba je stroga dužnost svakog muslimana koji učini neki grijeh. Da bi tevba bila ispravna potrebno je ispuniti nekoliko uslova. Broj uslova se razlikuje u zavisnosti od toga da li je grijeh učinjen prema nekom čovjeku ili prema Allahu, i to tako da postoje tri zajednička uslova i jedan dodatni ako se radi o grijehu učinjenom prema čovjeku.

#### Opšti uslovi 
# Momentalni prestanak činjenja grijeha 
# Kajanje srcem zbog učinjenog grijeha
# Čvrsta odluka da se više neće vraćati istom

Ako bar jedan od ovih šartova nije ispunjen, onda tevba nije ispravna.

#### Dodatni uslovi 
Za grijeh učinjen nekom čovjeku, potrebno je osim ovoga dodati i sljedeće:

* Vratiti dug oštećenom, ako je dužan
* Ako grijeh uključuje i prijestup koji se kažnjava šerijatskom kaznom, omogučiti izvršenje te kazne, ili tražiti oprost od oštećenog
* Ako se radi o uvredi jezikom (gibet), tražiti halal od osobe koja je uvrijeđena.

## Reference 
Kategorija:Islam
Gwyneth Paltrow

**Gwyneth Katherine Paltrow** američka je glumica i pjevačica.

## Mlade godine 
Gwyneth Paltrow rođena je u Los Angelesu kao dijete Brucea Paltrowa, filmskog režisera, i Blythe Danner, američke glumice. Njen otac je bio jevrejske vjeroispovijesti, a majka kršćanske. Gwyneth je pohađala privatnu školu za djevojke *Spence* u New Yorku, te nakratko studirala historiju umjetnosti na fakultetu u Kaliforniji, prije nego što je napustila školovanje te se odlučila posvetiti glumi. Njen mlađi brat zove se Jake. Sa 15 godina bila je zamjenska učenica u Španiji te je tako naučila govoriti španski jezik.

## Karijera 
Debitirala je nastupom u nezapaženom filmu *Shout* 1991. No te ju je godine Steven Spielberg, prijatelj njene porodice, angažirao za malu ulogu u filmu *Kuka*. Kasnije je nastupila u hvaljenom trileru *Sedam* iz 1995. u kojem je započela vezu s Bradom Pittom. Veza je trajala nekoliko godina, ali ju je ona prekinula. Kasnije je izjavila da je pogriješila što je to učinila. Godine 1996. ponovo je bila hvaljena u filmu *Emma*.

Naredne godine za komediju *Zaljubljeni Shakespeare* osvojila je *Zlatni globus* kao najbolja glumica u komediji ili mjuziklu, a zatim i *Oscara* kao najbolja glumica; prilikom dodjele te nagrade se rasplakala te je stoga bila izrugana u medijima. Od tada je snimala rjeđe, ali su se nastavili nizati značajni filmovi, kao što je hvaljena tragikomedija *Porodica čudaka* iz 2001. U intervjuu za *The Guardian* iz 2006. izjavila je da je podijelila karijeru na filmove koje je snimila iz ljubavi – kao što su *Porodica čudaka*, *Sylvia* i *Dokaz* – te na one koje je snimila samo zbog novca – kao što su *Stjuardese lete u nebo* i *Ljubav je slijepa*.

## Lični život 
Nakon veza s raznim glumcima, kao što su Ben Affleck i Robert Sean Leonard, 2003. udala se za Chrisa Martina, pjevača rock-grupe *Coldplay*. S njim je dobila kćerku, koju je nazvala Apple, te sina Mosesa. Objavila je da je 2005. bolovala od depresije jer joj je preminuo otac.

## Izabrana filmografija 
* 1991 - *Kuka*
* 1995 - *Sedam*
* 1996 - *Emma*
* 1998 - *Savršeno ubistvo*
* 1998 - *Zaljubljeni Shakespeare*; osvojen *Zlatni globus* i *Oscar*, nominacija za BAFTA-u
* 1999 - *Talentirani g. Ripley*
* 2001 - *Ljubav je slijepa*
* 2001 - *Porodica čudaka*
* 2002 - *Austin Powers: Goldmember*
* 2003 - *Sylvia*
* 2004 - *Sky Captain i svijet sutrašnjice*
* 2005 - *Dokaz*; nominacija za *Zlatni globus*

## Vanjski linkovi 
* 
* *Hollywood.com*
* *AbsoluteCelebrities.com*

Kategorija:Američke glumice
Kategorija:Amerikanci porijeklom iz Rusije
Kategorija:Amerikanci porijeklom iz Njemačke
Kategorija:Biografije, Los Angeles
Kategorija:Rođeni 1972.
Kategorija:Živi ljudi
Enki Bilal

**Enki Bilal**, rođen 7. oktobra 1951. kao **Enes Bilal**, francuski je strip autor, scenarista i filmski režiser bosanskog porijekla. Rođen je u Beogradu, od oca Bošnjaka i majke Slovakinje, a kada mu je bilo 9 godina sa roditeljima seli u Pariz. Otac Muhamed Hamo Bilal je radio kao krojač za Josipa Broza Tita. U Parizu mali Enes (kasnije Enki) upoznaje René Goscinnya i započinje svoju posvećenost stripu. U Goscinnyjevom magazinu "Pilote", godine 1972., objavljuje svoju prvu priču - "Le Bol Maudit".

Jedan od njegovih najznačajnijih radova je i SF (naučno fantastični) strip serijal u četiri knjige pod naslovom *Tetralogija monstruma*, odnosno *Tetralogija Hatzfeld**, ***koju Bilal objavljuje između 1998 i 2007, i na neki način je posvećuje Sarajevu s obzirom da je inspirirana strahotama opsade grada tokom rata '90-ih u Bosni i Hercegovini. Junaci priče su četiri sarajevska ratna siročeta, pa se i radnja, izmešu ostalog, odvija i u Sarajevu u budućnosti.
*Tetralogija monstruma* se sastoji od četiri priče: *San monstruma (1998)* (francuski: *Le sommeil du monstre; *engleski: *The Dormant Beast)*, *32 Decembar (2003)* (francuski: *32 Décembre;* engleski: *December 32)*, *Rendez-vous u Parizu (2006)* (francuski: *Rendez-vous à Paris )* i *Četiri? (2007)* (francuski: *Quatre?; *engleski: *Four?)*. Sva četiri izdanja su objavljena i na bosanskom jeziku u izdanju sarajevske izdavačke kuće *Publika,** ***pri čemu se Bilal odrekao svoje zarade.

Ostali značajniji radovi su strip serije *Trilogija* *Nikopol *(također objavljena na bosanskom jeziku kao integralno izdanje od strane izdavačkih kuća *Publika *i* Šahinpašić*), ''Légendes d'Aujourd'hui*, te brojna pojedinačna izdanja, od kojih je na bosanskom jeziku objavljen album *Julia & Roem* (2011, Publika). Također važno je istaći i rad na animiranim filmovima (kao autor i u saradnji) *Bunker Palace Hôtel (1989)*, *Tykho Moon (1996)*, *Immortel (Ad Vitam) (2004)* i *CineMonster (2007)*.

Dobitnik je mnogobrojnih nagrada i priznanja za rad na stripu kao i rad na filmu.

## Reference
* Bilal publications in *Pilote*, *Metal Hurlant*, *(A SUIVRE)* BDoubliées
* Enki Bilal na Bedetheque
* Enki Bilal na Grand Comics Database
* Enki Bilal  na Comic Book DB

## Vanjski linkovi
* Enki Bilal *u Lambiek-ovoj Comiclopedia''
* Bilal fansite
* Publika, Sarajevo

Kategorija:Francuski crtači stripa
Kategorija:Biografije, Beograd
Kategorija:Rođeni 1951.
Tau

**Tau** (veliko Τ, malo τ) je devetnaesto slovo Grčkog alfabeta. U grčkom sistemu označavanja brojeva ovaj karakter ima vrijednost 300. Ovo slovo simbolički podsjeća na krst, baš kao i slovo chi. Ekvivalent su mu i posljednje slovo Feničanskog alfabeta te Starog hebrejskog alfabeta (koji su također oblikom podsjećali na krst).

Malo slovo τ se koristi i kao simbol
* Elementarne čestice tau lepton u Fizici čestica
* Mjere u astronomiji za količinu sunčeve svjetlosti koja može prodrijeti u atmosferu

## Reference 
## Vanjski linkovi 
Kategorija:Grčko pismo
Perdita (mjesec)

**Perdita** (ranije **S/1986 U 10**) jest Uranov prirodni mjesec.

Početkom 1986. svemirska letjelica Voyager 2 proletjela je blizu planete Urana. Zahvaljujući fotografijama koje je ta letjelica načinila, otkriveno je nekoliko Uranovih prirodnih satelita. Perditu je 1999. otkrio Erich Karkoschka. Svemirski teleskop "Hubble" potvrdio je 2003. postojanje ovog mjeseca. Prvobitno mu je dodjeljeno privremeno ime S/1986 U 10, dok je kasnije dobio ime Perdita prema liku kćerke Leontesa i Hermione iz djela *Zimska priča* Williama Shakespearea.

## Također pogledajte 
*Uranovi prirodni sateliti
*Uran

Kategorija:Prirodni sateliti
Kategorija:Uran
Ferdinand (mjesec)

**Ferdinand** (ili ranije **S/2001 U 2**) je prirodni mjesec planete Uran.

S/2001 U 2 je otkriven od strane Mathew Holmana (Matju Holman), Bretta Gladman (Bret Gledmen) i njihovih kolega u 2001 godini. Tada je i dobio privremeno ime S/2001 U 2 da bi ga poslije imenovali prema liku sina Napuljskog kralja iz djela Williama Shakespeara Oluja (Bura). Malo toga je poznato o ovom mjesecu.

## Također pogledajte 
* Uranovi prirodni sateliti

## Vanjski linkovi 
Kategorija:Prirodni sateliti
Kategorija:Uran
3G

**3G** je skupno ime za treću generaciju mobilne telefonije.

3G omogućava brzine do oko 14 Mbps. Ovo omogućava prijenos ne samo teksta i zvuka nego i pokretnih slika, televizije i ostalih avanciranih usluga. Sam standard 3G sadrži više podstandarda kao UMTS (evropski i japanski 3G), TD-SCDMA (kineski 3G) i CDMA2000 (američki 3G). Preovladavajući standard je UMTS čiji su najveći propenenti Ericsson i Nokia.

## Historija 
mini|3G odašiljač
Parlament Evropske Unije i Vijeće ministara EU su krajem 1998. odlučili da sve zemlje članice EU moraju omugućiti uvođenje treće generacije mobilne telefonije u svojim zemljama najkasnije do 1. januara 2002. godine. Ovo je dovelo do stvaranja jedinstvenog tržišta unutar Evrope i brzo uvođenje 3G standarda u većini evropskih zemalja.

Bosna i Hercegovina kasni za evropskim zemljama i licence za treću generaciju mobilnim operaterima su podijeljene tek u martu 2009. godine.

## Standardi unutar 3G 
* UMTS
* CDMA2000 
* WCDMA
* TD-SCDMA

## Također pogledajte 
* 1G
* 2G
* 4G

## Reference 
Kategorija:Standardi mobilne telefonije
Kategorija:3G
Kategorija:Japanski izumi
Ericsson

, Engleska, sada je u kolekciji Thinktank, Birmingham Science Museum. ]]

mini|200p|Sjedište kompanije u Kisti
**Ericsson** (puno ime: *Telefonaktiebolaget L.M. Ericsson*) je švedski proizvođač opreme za telekomunikacije kao i prodavač usluga u polju telekomunikacija.

Ericsson je osnovao Lars Magnus Ericsson u 1876. godini. Sjedište firme je u štokholmskom predgrađu Kista. Danas je vodeći svjetski proizvođač opreme za telekomunikacije i kao suvlasnik firme Sony Ericsson četvrti najveći proizvođač mobilnih telefona.

Kategorija:Kompanije u Švedskoj
Kategorija:Proizvođači mobilnih telefona
Dr. Dre

**Andre Romelle Young** (rođen 18. februara 1965) američki je gangsta rapper i producent u Aftermath Recordsu.

## Biografija 
Dr. Dre je postao internacionalno poznat nakon što je sa Suge Knightom 1992. osnovao Death Row Records. Te iste godine je izdao za Death Row Records svoj prvi solo cd The Chronic. Ovaj cd je internacionalno prodat u tri miliona primjeraka. Za single "Let Me Ride" dobio je Grammy 1993. Prije svoje solo karijere, krajem 80-ih i početkom 90-ih, bio je dio grupe N.W.A. Nakon svađe s ostalima odlučio je nastaviti karijeru bez njih.

Osim toga što je reper, postao je poznat kao producent za druge rappere. Poznati rapperi za koje je on producirao muziku su Warren G, Snoop Dogg, Tupac, Eminem, Eve, 50 Cent, Xzibit i The Game.

## Diskografija 
### N.W.A 
* *N.W.A. and the Posse* (1987)
* *Straight Outta Compton* (1988)
* ''100 Miles and Runnin' * (1990)
* *Efil4zaggin* (1991)

### Solo 
* *The Chronic* (1992)
* *2001* (1999)
* *Detox* (Očekuje se u 2007)

### Kompilacije 
* *Concrete Roots* (1994)
* *Greatest Hits* (1996)
* *First Round Knock Out* (1996)
* *Back 'N Tha Day* (1996)
* *Maximum Dr. Dre* (2001)
* *The Chronicle: The Best of the Works...* (2002)
* *Greatest Hits V.2* (2004)

## Filmografija 
* *Ride* (1998)
* *Whiteboyz* (1999)
* *The Wash* (2001)
* *Training Day'' (2001)

## Također pogledajte 
* Beats by Dr. Dre

## Vanjski linkovi 
* Službeni sajt
* Dr. Dre Fans

Kategorija:Rođeni 1965.
Kategorija:Živi ljudi
Kategorija:Biografije, Compton (Kalifornija)
Kategorija:Američki muzičari
Kategorija:Američki muzički producenti